شەفەق
نیوز/ یەکێتی کۆمەڵەی کشاوەرزی، ئمڕوو سێشەممە، دووپات کرد ک کەم ئاوه وە شیوەی گەورەیگ
کاریگەری لەبان  بەرهەمەیل کشتوکاڵی کردیە،
و لەبان پلان کشتوکاڵی وەشیوەی گشتی، وتیش: مەزەنەی کارەساتیگ لە ماوەی بانان کریەێد،
داوا لە حکومەت کرد دەسبکەێدە دانوسەنین وەرد دەوڵەتەیل هاوسا تا بەش ئاو عراق مەرەقەز
بکەن.
حەسەن
تمیمی سەرۆک یەکێتیەگە ئەرا ئاژانس شەفەق نیوز وت: پلان کشتوکاڵی ئمساڵ وە شیوەی
گەورەیگ زیان وەخوەی دوینێد، چوینکە وەزارەت سامانەیل ئاەی بەش تەواوی کشاوەرزەیل لە
ئاوەگە نەیا، لەوەر کەم ئاوی لە چەمەیل دیجلە و فورات ک ئیران هەیشت چەم لە عراق بڕیە،
و لە خود وەختەگە تورکیا بەش عراق لە چەمەیل دیجلە و فورات نیەێد، ک بویە کاریگەری
بەدیگ لەبان بەرهەمەیل کشتوکاڵی.
تمیمی
وتیش: ئەراوە دوینێ فرەی زەویەیل عراق بوینەسە سەنگ و ئەگەر ئی وەرزیشە واران نەوارێد،
بوودە کارەساتیگ راسی لە کشتوکاڵی، و زەرەد گەورەیگ ئەرا چین کشاوەرز و جفتیارەیل لە
گشت پارێزگایەیل عراق.
تمیمی
هوشداری لە ئەگەر کووچبردن گەورەیگ کرد لە ئاوای وەرەو شار، و دیاری کرد ک ئی کووچبردنە
بوودە کارەسات و زوور گەورەیگ لەبان شارەیل، ک خوەیان زیان لە پڕکیان وکەمی خزمەتگوزاری
و قەیران نیشتەجیبوین وەخودیان دوینن، و یەیشە بوود ئەگەر حکومەت دەس نەکەێدە دانوسەنین
وەرد دەوڵەتەیل هاوسا.
وتیش:
ئەرایە بایەتە گشتی، وە سەرۆک فراکسیۆنەیلیش،  ململانەیان بخەنە کنار، و نەکفنە شوین ململانەیان
ئەرا پۆست وپلە،  واز لە کشاوەرز عراقی لەی
گیچەڵە نارن، ک ئەوەسا فرە لە خیزانەیلیان لەناو دەێد، ک گشتی زانێد ک لە ٣٥ تا ٤٠
لە سەد لە خەڵک عراق جەفتیار و کشاوەرزە.
تمیمی
لە کوتایی قسەیلی وت" پشتبەسان وە پتڕۆڵ هویچ سوودیگ ئەرا ئی کۆمەلگا نەیرێد
ک فرەیان کۆمەڵگای کشاوەرزە، ئەراوە داوا لە موستەفا کازمی سەرۆک وەزیرەیل کەیمن، خوەی
دەسبەێدە وەر و تیمیگ ئەرا دانوسەنین وەرد دەوڵەتەیل هاوسا بوەێد تا بەش ئاو عراق لە
تورکیا و ئیران مەزەقەز بکەن.
